
Mål: 
Studenten skal:

· Gjøre rede for metodebegrepet og fasene i systemutviklingsprosessen.
· Beskrive grunnlagsdata og faseresultatene til hver enkelt fase.

· Forstå kravene til oppbygning og innhold i prosjektrapporten.
· Kunne gi korrekte kildereferanser i teksten og i litteraturlisten.
Forberedelser:
Hjelpemidler/materiell:
· Forelesningsnotater.

Metodebegrepet

En metode er en ordnet og systematisk fremgangsmåte for å løse en bestemt type problem.

Det finnes enkle metoder og komplekse metoder.

· Enkle metoder består av direkte utførlige trinn.

· Komplekse metoder består av metodetrinn.

Det finnes formelle metoder som garanterer et korrekt resultat og uformelle metoder som ikke gjør det.

· Formelle metoder bygger på matematiske/logiske regler som beviselig fører til rett resultat.

· Uformelle metoder bygger på erfaringer som har vist seg nyttige, men som ikke lar seg generalisere til formelle instruksjoner.

Systemutviklingsmetoder er komplekse og uformelle !!!

· Det finnes ingen enkel systemutviklingsoppskrift.

· Resultatet påvirkes av:

Erfaring med utvikling av datasystemer.

Kunnskaper om metoden som skal brukes.

Kunnskaper om den teknologien som skal brukes.

Kunnskaper om det systemet som skal lages.

Ressurstilgang - tilstrekkelig med tid, penger og ekspertise.

Metode for systemutvikling.

1. Kontekstanalyse

Studer referansesystemet og kartlegg krav og forventninger til datasystemet.

2. Systemanalyse

Analyser resultatene fra kontekstanalysen og skisser et løsningsforslag.

3. Konstruksjon

Beskriv i detalj hvordan løsningsforslaget i analysefasen skal implementeres og testes.

4. Implementering

Lag databasen og bygg datasystemet del for del.

5 Testing

Test delsystemene etterhvert som de er ferdige og hele systemet til slutt.

6. Systemdokumentasjon og opplæring.

Lag operatør- og brukerdokumentasjon.

Prosjektrapporten - innhold og organisering

1. Kravspesifikasjon

· Innledning

Gi en kort beskrivelse av hva det er leseren holder i hendene, hvem som har laget rapporten og hvorfor den er laget.

· Definisjoner og akronymer.

Definer begreper og akronymer som det kan tenkes at leseren ikke er kjent med.

· Referanser.

Henvis til kilder som du har brukt i forbindelse med definering av begreper og akronymer.

1.1 Bakgrunn

· Beskrivelse av dagens situasjon

Gi en kortfattet beskrivelse av dagens situasjon og årsakene til at kunden ønsker et nytt system. Årsakene kan med fordel ordnes i en problemliste. Beskrivelsen kan gjerne illustreres med for eksempel en virksomhetsmodell.

· Grunnlagsmateriale

Beskriv alt materiell som er brukt som grunnlag for analysen. Dette kan være dokumenter, skjemaer, rapporter, intervjuer, faglitteratur, etc.

· Metoder 

Beskriv hvordan du har gått fram for å skaffe deg bakgrunnsmaterialet. 

1.2 Systembeskrivelse

· Formål

Beskriv formålet med systemet som en kortfattet problemformulering.

· Hovedfunksjoner og brukere

Beskriv hvilke funksjoner som skal støttes av systemet og hvilke brukerkategorier som er involvert i bruken av systemet.

· Brukerkrav

Her må du fange opp krav til inndata, behandling og utdata for hver enkelt funksjon. I tillegg må du se til at det blir funnet løsninger på problemene i problemlisten.

· Systemkrav

Her skal du besvare følgende punkter:

1. Maskinarkitektur - Masintyper, operativsystemer, databaseserver?

2. Koblinger til andre systemer - Kobling til Word, Excel eller andre systemer?

3. Kapasitet - hvor store datamengder skal applikasjonen håndtere?

4. Ytelse - hvilke krav blir det stilt til responstider?

5. Tilgjengelighet - hvor kritisk er systemet med hensyn til tilgjengelighet?

6. Sikkerhet - hvor omfattende må tilgangskontrollene være?

7. Leveranseform - skal applikasjonen utvikles del for del?

8. Leveringstid - Når skal del-leveransene være ferdige?

9. Systemomgivelser - Hvor skal applikasjonen plasseres?

10. Lov og avtaleverk - Er det noe vi bør ta hensyn til her?

11. Personell - Hvem skal delta i prosjektet og hva skal de gjøre?

12. Vektøy - Hvilke utviklingsverktøy, standarder og språk skal vi benytte?

13. Kostnader - Hva kommer dette til å koste?

1.3 Modellbeskrivelser

· GUI-modell

Lag skjermbildeskisser for hver av hovedfunksjonene.

· Virksomhetsmodell

Lag en virksomhetsmodell der du dokumenterer datagrunnlaget i systemet, virksomhetsregler og datavalideringsregler.

· Funksjonsbeskrivelser

Beskriv på en strukturert måte hvordan systemet må behandle de viktigste bruksmåtene til hver hovedfunksjon.

2. Løsningsforslag

2.1 Avgrensninger

Her skal du beskrive og begrunne avgrensninger som du mener er nødvendige for å komme i havn med prosjektoppgaven. Ofte er det nødvendig å utelate funksjoner eller delsystemer på grunn av manglene ressurser.

2.2 Antagelser og forutsetninger

Gjør rede for alle de antagelsene og forutsetningene som er lagt til grunn for modellene av systemet.

2.3 Validering

Validering vil si å bekrefte at noe er gyldig. I rapporten må du beskrive hva som er gjort for å få bekreftet gyldigheten av momentene nedenfor.

· Validering av modellene

· Validering av antagelser og forutsetninger

· Validering av data

· Validering av funksjoner.

2.4 Systemarkitekturer

Her beskriver du selve løsningsutkastet i form av modeller av systemarkitekturen.

· GUI-modell

· Logisk datamodell

· Fysisk datamodell

· Test- og implementeringsplan.

3. Implementering

3.1 Status

Her skal du beskrive hva som er gjort og hva som eventuelt gjenstår av arbeid for å ferdigstille systemet. Redegjør kort for erfaringer fra prosjektarbeidet på godt og vondt.

3.2 Testresultater

Legg ved et oppsett som viser hvilke tester som har blitt utført og resultatet av testene.

3.3 Forslag til forbedringer/videreutvikling

Gjør kort rede for eventuelle forbedringer eller videreutviklingsmuligheter som dere har blitt oppmerksomme på under arbeidet.

4. Brukermanual

Skriv en brukermanual basert på skjermbildene i systemet. Legg ved et feilrapporteringsskjema som kan brukes når det oppstår feilsituasjoner.

5. Operatørmanual

Skriv en operatørmanual som beskriver installerings-, vedlikeholds- og sikkerhetsprosedyrer.

Appendiks

A: GUI-dokumentasjon

Legg ved utskrifter av alle skjermbilder og all programkode som hører til skjermbildene.

B: Fysisk datamodell

Legg ved en utskrift av skjemafilen til databasen.

C: Programkode

Legg ved en diskett med systemet på.

D: Litteraturhenvisning

Lag en liste over all dokumentasjon som er brukt og referert til i prosjektrapporten.

